Kengių liepa
55°23′01″š. pl. 23°15′23″r. ilg.﻿ / ﻿55.38360°š. pl. 23.25628°r. ilg.﻿ / 55.38360; 23.25628 Kengių liepa – gamtos paveldo objektas, išskirtinis medis (kamieno apimtis daugiau negu 4 m), augantis Kengių kaime, Raseinių rajone. Liepa pasiekiama iš kelio  3507  Raseiniai–Laužai–Tarosai , pavažiavus 1,6 km žvyrkeliu nuo Lenkelių į šiaurę. Ji auga nedidelėje medžių grupėje, kurią supa lygus kraštovaizdis, dirbami laukai. Kaimynystėje yra kelios atskirai stovinčios trobos. 2018 m. duomenimis, objektas kelio nuorodomis nebuvo pažymėtas, nepritaikytas lankymui (stelbiamas greta augančių medžių ir krūmų). Dalis Kengių kaimo (buvusios dvarvietės pusėje) patenka į Dubysos regioninio parko teritoriją. Paėjus link Dubysos galima rasti kelio Raseiniai – Navininkai – Bernotai (Šlapkelio) brastos liekanas. Kengių liepa valstybės saugoma paskelbta LR aplinkos ministro 2016 m. vasario 8 d. įsakymu Nr. D1-88.